钦定古今图书集成/明伦汇编/闺媛典/第026卷 > 颜从仕母游氏
## 钦定古今图书集成/明伦汇编/闺媛典/第026卷 > 颜从仕母游氏

按《安庆府志》：“游氏，怀宁人，明经颜从仕母也。端恪勤
俭，督诸子学，无间昕夕。诸妇晨起，必整容问安否，稍
懈，即教之以礼。诸子过帷外，游询及，必正襟称名以
对。诸孙如铨部浑、孝廉浩辈。少就外傅，夕归必令诵
昼所读书。苟遗亡，即命跪同室数百指。平居不闻人
声。秉性慈和，治家严肃，故令畏敬如此。年八十馀卒。”